Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Hizbollahin raketti-isku -
tappoi israelilaisnaisen ja haavoitti kahdeksaa muuta siviiliä.
Israelin ilmavoimat teki vastaiskuja terrorikohteisiin Etelä-Libanonissa.
Israelin sotakabinetin ministeri Benny Gantz:
Libanon on vastuussa sen alueelta tehdyistä iskuista.
Israelin puolustusvoimien (IDF) komentaja Herzi Halevi:
Voiton saavuttaminen Gazassa vaatii vielä aikaa.
Jännitteet näyttävät kiristyvän Israelin ja Libanonin rajalla.
Iranin tukema Hizbollah laukaisi -
useita raketteja pohjoisisraelilaiseen Safedin kaupunkiin tänä aamuna.
Yksi israelilainen nainen kuoli ja kahdeksan muuta siviiliä haavoittui, -
joista yksi vakavasti.
Ziv-sairaalaan tuotiin kahdeksan haavoittunutta siviiliä.
Useimpien vammat vaihtelevat lievistä keskivaikeisiin.
Heillä ei ole välitöntä hengenvaaraa. Alkutarkastuksessa ilmeni kuitenkin, -
että yhdellä haavoittuneista on päävammoja -
sirpaleen lävistettyä hänen kallonsa. Hänet kuljetetaan lentoteitse -
neurokirurgiaan erikoistuneeseen sairaalaan.
Muilla haavoittuneilla on sirpaleita raajojen ja vatsan alueella.
Loput haavoittuneet eivät ole välittömän leikkauksen tarpeessa.
Heidän tilaansa tarkkaillaan.
Pari päivää -
islamistisen Hamasin Etelä-Israelissa suorittaman raa'an verilöylyn jälkeen -
Hizbollah teki provosoimattomia iskuja rajan yli Pohjois-Israelin yhteisöihin.
Iskut alkoivat jo ennen -
Israelin käynnistämää hyökkäystä terroriryhmiä vastaan Gazassa.
Professori Zarkan mukaan -
Hizbollahin iskuissa on haavoittunut tähän mennessä lähes 170 siviiliä.
Lokakuun 10. päivästä lähtien olemme valmistautuneet tilanteeseen,
jossa taistelut jatkuvat pohjoisessa päiviä.
Tähän mennessä olemme hoitaneet -
170:tä Hizbollahin tulituksessa haavoittunutta uhria.
Henkilökuntamme on valmis kaikkiin tilanteisiin.
He vastasivat hyvin myös tämänaamuiseen tilanteeseen -
rakettihälytyksestä huolimatta.
IDF teki tänään vastaiskuja -
Hizbollahin kohteisiin Etelä-Libanonissa.
Iskuissa sai surmansa useita Hizbollah-terroristeja.
Lisäksi useita Israelin rajan kupeessa -
siviilikylien lähellä sijainneita sotilaskohteita tuhoutui.
Israelin sotatilakabinetin ministeri Benny Gantz -
painotti Hizbollahin ja Libanonin vastuuta tuoreimmista vihollisuuksista.
IDF on operoinut neljän viime kuukauden aikana -
maa-, ilma- ja merivoimien tuella -
puolustaakseen Pohjois-Israelia Hizbollahin tekemiltä iskuilta.
Joudumme taistelemaan pohjoissektorilla jatkuvasti.
Tänä aamuna sattuneeseen raskaaseen tapaukseen -
vastaamme nopeasti ja voimalla.
On syytä tehdä tämä asia selväksi:
Hizbollah tai muut terroriryhmät -
eivät ole ainoita syypäitä tähän hyökkäykseen.
Vastuussa on myös Libanonin hallitus, -
joka sallii tällaisen tulituksen alueeltaan.
Pohjoissektorilla ja Libanonissa -
ei ole ainuttakaan kohdetta tai sotilaallista infrastruktuuria, -
joka ei olisi tähtäimessämme ja jota vastaan emme kykenisi operoimaan.
Jos joku uhkaa tai edes yrittää uhata meitä vastaisuudessa, -
hoidamme uhan operatiivisesti sopimuksista riippumatta.
Emme suostu palaamaan lokakuun 6. päivää edeltäneeseen todellisuuteen -
― ei etelässä eikä pohjoisessa.
Israelin ilmavoimien komentaja Tomer Bar -
puhui Israelin ja Hizbollahin välisen täysimittaisen sodan uhasta.
Hän sanoi, että Hizbollahin laukaistua ensimmäisen ohjuksen Israelia kohti -
Israelin ilmavoimat muutti yhtälöä -
ja hankki takaisin toimintavapauden Libanonin ilmatilassa.
Pohjoisessa voimme nyt lentää vapaasti Libanonin ilmatilassa.
Olemme tuhonneet alueelta koko joukon suorituskykyjä, -
joilla Libanon olisi muutettu lentokieltoalueeksi.
Vuodesta 2018 lähtien emme lentäneet Libanonissa.
Operaatioidemme ansiosta se tilanne on nyt vain kaukainen muisto.
Tarpeen vaatiessa jatkamme operointia -
missä päin Lähi-itää tahansa.
Toimintavapauden säilyttäminen on niin tärkeää, -
että panostamme siihen kaikki resurssimme ja voimavaramme.
Koska Hizbollah on päättänyt taistella Israelia vastaan, -
vastaiskumme kohdistuvat sen suorituskykyihin.
Nämä toimet ovat samalla hyvä tilaisuus joukoillemme -
valmistautua sotaskenaarioon pohjoisessa.
Etelä-Libanonin yllä operoivat kymmenet lentokoneet -
ovat vain osa kyvyistämme. Heti kun määräys tulee, -
Etelä-Libanoniin lähetetään minuuttien sisällä -
muutaman kymmenen koneen sijasta satoja lentokoneita tehtävälennoille.
Jos Hizbollahin kanssa puhkeaa täysimittainen sota, -
sen seuraukset voivat olla paljon tuhoisammat -
kuin mitä Gazassa on koettu Hamasin 7.10. Israelia vastaan käynnistämän -
murhanhimoisen sodan seurauksena.
Mitä tulee mahdolliseen sodan syttymiseen Libanonissa, -
voisin luonnehtia asiaa seuraavasti:
Sana "isku" ei kuvasta sitä, mitä käytännössä tulee tapahtumaan.
Tarkoitus on tehdä massiivisia ja tuntuvia iskuja samanaikaisesti -
syvälle Libanonin alueelle: Tyrokseen, Sidoniin, Beirutiin ja Beqaan laaksoon.
Hizbollahin pääsihteeri Hassan Nasrallah piti eilen -
televisioidun puheen salaisesta bunkkeristaan käsin. Hän korosti, -
että Hizbollah aikoo jatkaa iskujaan Israelin siviiliyhteisöjä vastaan.
Vihollinen uhoaa palauttavansa 100 000―200 000 kansalaistaan -
takaisin Pohjois-Israelin siirtokuntiin. Vihollinen uhkaa:
"Saatamme joutua laajentamaan taisteluja ja aloittamaan sodan."
Minäpä kerron heille:
Te ette tule palauttamaan 100 000―200 000 ihmistä pohjoiseen.
Sen sijaan teidän on valmisteltava -
suojia, hotelleja ja kouluja 2 miljoonalle ihmiselle, -
jotka joutuvat siirtymään miehitetyltä Pohjois-Palestiinan alueelta muualle.
Olemme rationaalista, tunnollista ja kurinalaista väkeä.
Mutta jos te laajennatte sotaa, me toimimme samoin.
Jos te kärjistätte tilannetta, mekin kärjistämme. Se sopii kyllä.
Israelin puolustusvoimien (IDF) esikuntapäällikkö Herzi Halevi -
kertoi siitä, miten IDF on edistynyt -
islamististen terrorijärjestöjen tuhoamisoperaatioissa Gazassa.
Taistelut jatkuvat eri kokoonpanoissa.
Pohjois-Gazassa palaamme niihin paikkoihin, -
joissa terrorismi nostaa vielä päätään. Hyödynnämme -
kentältä ja pidätetyiltä terroristeilta saamaamme tiedustelutietoa.
Palaamme kohteisiin tarpeen mukaan eliminoimaan terroristeja -
ja tuhoamaan terrori-infrastruktuuria. Vahvistamme näin saavutuksiamme.
Olemme saavuttaneet Etelä-Gazan Khan Junisissa paikkoja, -
joihin vihollinen ei olisi ikinä kuvitellut meidän pääsevän.
Tuhoamme Hamasin strategiset kyvyt tuossa kaupungissa, -
jota on pidetty järjestön terroripääkaupunkina.
Olemme tähän mennessä eliminoineet yli 10 000 terroristia, -
joukossa monia komentajia.
Tätä tarkoittaa Hamasin tuhoaminen.
Kenraali Halevi korosti, että vaikka saavutukset ovat olleet huomattavia, -
Hamasin vastaiselle sodalle asetettujen tavoitteiden saavuttaminen
vaatii vielä aikaa.
Kuten jo mainitsin, sotilaalliset saavutuksemme ovat olleet mittavia.
Silti matka näistä saavutuksista -
sodan varsinaisten tavoitteiden saavuttamiseen on vielä pitkä.
Järjestöjen korkeinta johtoa, komentajia ja riviterroristeja -
on vielä eliminoitava lisää. Asukkaiden on päästävä palaamaan -
koteihinsa turvallisesti, ja kaikki panttivangit on saatava vapaaksi.
Tämä on ylin tehtävämme ja moraalinen velvollisuutemme.
Mossad-johtaja David Barnean johtama israelilaisdelegaatio -
palasi viime yönä Kairosta, kun Egyptin, Qatarin -
ja USA:n kanssa käydyt neuvottelut humanitaarisesta tauosta -
ja panttivankien vapauttamisesta päättyivät tuloksettomina.
Vaikka neuvotteluissa saavutettiin jonkinlaista edistystä, -
läpimurtoa ei tapahtunut.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen